ભારત પાકિસ્તાન વચ્ચેના સંબંધ દિનપ્રતિદિન કડવાશમય બનતા જાય છે ત્યારે, આગામી સમયમાં બંને દેશો વચ્ચેના સંબંધ મધુર બનવાની શક્યતા પણ નહિવત્ છે. પાકિસ્તાન નફ્ફટાઇથી બાજ આવે તેવી કોઇ સંભાવના પણ નથી ત્યારે, નવજોતસિંહ સિદ્ધુની પાકિસ્તાન મુલાકાત અને દુશ્મનો સાથે બેસવાની ચોમેર નિંદા થઇ રહી છે.. દેશના જવાનો સાથે ખૂનની હોળી ખેલતાં દુશ્મનો સાથે બેસીને સિદ્ધુએ નવા વિવાદને જન્મ આપ્યો છે.. જેનો જવાબ આપવો સિદ્ધુએ અને કોંગ્રેસને ભારે પડી શકે છે. સિદ્ધુ પોતાની પાકિસ્તાન યાત્રાને એક રીતે વ્યક્તિગત રીતે મુલવવાનો પ્રયાસ કરી રહ્યા છે. પરંતું. તેમણે એક દેશના મોટા રાજકીય પક્ષના નેતા તરીકે પણ સ્થાન ધરાવે છે.. તેમજ પંજાબમાં કેબિનેટપ્રધાન તરીકે પણ સ્થાન ધરાવે છે, ત્યારે તેમની આ મુલાકાતને રાજકીય રંગ મળે તે સ્વાભાવિક છે.